ספור טיול הרגועים של קא"ו – יולי 2004  

הוא עמד, רוכן מעל הנוף הנפלא הנשקף מכנסית הביקור בעין כרם, במין תנוחה של איש חושב, יד על רגל שעונה על אדן החצר הגדולה. 
רגע קדוש שבו אדם ונוף מתמזגים. הוא, שהגיע מהצפון ומולו הרי ירושלים ונחל שורק שמתפתל ביניהם.
המון נוכחות של שקט ודממה.
 
בטיול הזה היו הרבה אנשים שונים, אהבה אחת.
 כל אחד הגיע מספור חייו ולרגע קסום אחד נגע בחווית החיים של השני.
באו 35 אופנועים וקטנועים, כל מיני טיפוסים צבעוניים, רעשנים יותר ורעשנים פחות.
זוגות עיניים מכל הגילאים והמינים, גמעו את המראות המרהיבים, כמו קהל במשחק כדורגל משובח, עם פה סגור כלפי חוץ, פעור כלפי פנים.

ולנוף הצטרף ידידו הקרוב האוכל – במסעדה הלבנונית של האחים אבו-שוקרי שמרו בחרוף נפש מקום לקבוצה למרות הביקוש הרב והלחץ הישראלי האופייני. משולחן האוכל  המשותף עלו אדים של נחת רוח ושביעות רצון, נעים קלות ברוח מתחת לסככה המוצלת בחצר, מצטרפים לכיף שהיה ביער צורעה בבוקר, בצל העצים כשאכלנו ושוחחנו, בוהים בנוף של ערב-רב אופנועי.

הכל נעטף במסגרת של דרך מתפתלת בהרי ירושליים ובשפלה, זורקת לי את האופנוע מצד לצד מחיוך לחיוך, וכל חיוך שונה, ולכל חיוך היופי שלו.
כל כך הרבה יופי שלא הצלחתי להכיל את כולו – וכבר אני מתגעגע.

כתב: אלחנן שרון
עריכה: קרין כהן
תודות:
- בטוח גרר: אופנוגרר – ובפרט לשי וחברו על הנוכחות הנעימה.
- תכנון מסלול הטיול הרגלי בעין כרם – גיורא אורן
- פרסום הטיול – אורן קוסלובסקי (www.riders.co.il) 
                        וברוך כוכבי (http://www.motorcycle.org.il).
- הדפסת דפי תוכנית -  אראל סמו, יובל קנון וגדי גורפינקל.
- ווסטים – אורן וענבר קוסלובסקי-קרנר
 - חובש: ז'אק סודאי 
- מובילה (בשיתוף) – קרין כהן
- מאסף – משה בויארסקי ורוני פרגר
-  תמיכה לוגיסטית –  אראל סמו ורוני פרגר
- מרשלים – אבי זמלר, אבי מזרחי, אראל סמו, יובל קנון, יעקב ניר וסלומון שעשוע 
- הערות קונסטרוקטיביות – קרין כהן
ואם שכחתי מישהו - סליחה 

אלחנן שרון
אתר טיול הרגועים של קא"ו   http://esharon.tripod.com